****

**7ο ΤΟΥΡΝΟΥΑ ΠΑΜΠΑΙΔΩΝ ¨ΑΝΔΡΕΑΣ ΜΑΡΚΟΣ¨ ΠΕΡΙΟΔΟΥ 2023-2024**

**Π Ρ Ο Κ Η Ρ Υ Ξ Η**

Η **ΑΕΚ ΠΕΡΙΣΤΕΡΙΟΥ** διοργανώνει το **7ο ΤΟΥΡΝΟΥΑ ΜΠΑΣΚΕΤ ΠΑΜΠΑΙΔΩΝ ¨ΑΝΔΡΕΑΣ ΜΑΡΚΟΣ¨** στη μνήμη του ιδρυτή του σωματείου μας.

Σκοπός του Τουρνουά είναι αφενός μεν να μείνουν όλα τα παιδιά κοντά στις ομάδες τους τώρα που δεν έχουν αγωνιστικές υποχρεώσεις και αφετέρου την όσο καλύτερη προετοιμασία τους για την επόμενη σεζόν.

**ΔΙΚΑΙΟΥΜΕΝΟΙ ΣΥΜΜΕΤΟΧΗΣ ΑΘΛΗΤΕΣ**

Στο τουρνουά δικαιούνται να πάρουν μέρος αθλητές που έχουν **δελτίο αθλητικής ταυτότητας, κάρτα υγείας αθλητή ή πιστοποιητικό γέννησης, κάρτα υγείας.**

**Στο τουρνουά δικαιούνται να λάβουν μέρος αθλητές που γεννήθηκαν τα έτη: 2009-2010 και νεότεροι.**

Οι ομάδες που παίρνουν μέρος στο τουρνουά είναι υποχρεωμένες να συμμετέχουν με **δέκα (10) αθλητές.**

Επιτρέπεται η χρησιμοποίηση σε κάθε αγώνα μέχρι δέκα πέντε (15) αθλητών. Η υποχρέωση συμμετοχής δεν ισχύει για τους επιπλέον δικαιούμενους συμμετοχής αθλητές παρά ΜΟΝΟ για τους δέκα (10).

Σε περίπτωση μη συμπλήρωσης από μία ομάδα 10άδας σε κάποιο αγώνα, η ομάδα αυτή χάνει τον αγώνα με μηδενισμό ο οποίος κατακυρώνεται υπέρ της αντιπάλου με 20-00. Ο συγκεκριμένος αγώνας όμως διεξάγεται κανονικά, προκειμένου να μην ‘’εισπράξουν’’ οι αθλητές και των δύο ομάδων το κόστος από τυχούσα παράλειψη κάποιων παραγόντων, ο μηδενισμός γίνεται από τη διοργανώτρια αρχή.

# ΣΥΣΤΗΜΑ ΔΙΕΞΑΓΩΓΗΣ ΤΟΥ ΤΟΥΡΝΟΥΑ

Το σύστημα διεξαγωγής του τουρνουά θα καθοριστεί με βάση των αριθμό των συμμετεχόντων σωματείων.

**ΟΡΓΑΝΩΣΗ ΤΟΥ ΤΟΥΡΝΟΥΑ**

1. Το πρόγραμμα των αγώνων της κάθε ομάδας θα καθορισθεί από τον υπεύθυνο της διοργάνωσης και θα αποσταλεί σε όλα τα σωματεία που συμμετέχουν στο Τουρνουά.
2. Οι αγώνες θα διεξάγονται κάθε ΣΑΒΒΑΤΟ ή ΚΥΡΙΑΚΗ κυρίως αλλά και καθημερινές ανάλογα με την ημέρα και την ώρα που έχει δηλώσει το εκάστοτε σωματείο για τα εντός έδρας ματς του στην αίτηση συμμετοχής του για το τουρνουά. Η ώρα που έχει δηλώσει κάθε σωματείο στην αίτηση συμμετοχής του τουρνουά δεν είναι δεσμευτική και μπορεί να αλλάξει αν υπάρχει κάποιο πρόβλημα, πάντα βέβαια αφού ενημερωθεί έγκαιρα η διοργανώτρια αρχή.
3. **Τα ωράρια και το πρόγραμμα των αγώνων θα αποσταλεί με mail σε όλους τους υπεύθυνους των ομάδων και η διοργανώτρια αρχή θα έχει μεριμνήσει έτσι ώστε να υπάρχει διαιτητής και γραμματεία στο κάθε ματς.**

**Αυτό θα γίνεται για την καλύτερη οργάνωση του Τουρνουά, την αποφυγή δυνατόν των αναβολών των αγώνων λόγω της στενότητας που υπάρχει ως προς τις ημερομηνίες.**

**Το αναλυτικό πρόγραμμα με ωράρια κτλ. θα είναι αναρτημένο στην αρχή της εβδομάδας στο website του Συλλόγου μας, και αν κάποια ομάδα θέλει κάποια αλλαγή σε ημέρα και ωράριο θα ενημερώνει άμεσα τον υπεύθυνο του Τουρνουά κ.ΚΑΦΑΝΤΑΡΗ ΙΩΑΝΝΗ (τηλ.6970645247) ή θα στέλνει mail στο** [**aekperisteriou@yahoo.gr**](mailto:aekperisteriou@yahoo.gr) **με το αίτημα της.**

**Την Πέμπτη το πρωί θα στέλνει η διοργανώτρια αρχή το πρόγραμμα στην ΕΣΚΑ και στην ΕΣΚΑΝΑ έτσι ώστε να ορίζεται διαιτητής και κριτής για κάθε ματς όπως ορίζεται βάση κανονισμού των Ενώσεων για όλα τα τουρνουά.**

1. **Σε περίπτωση αναβολής ενός αγώνα, ο αγώνας αυτός θα γίνεται μετά από συνεννόηση με τη διοργανώτρια αρχή.**
2. **Γίνεται σαφές ότι όλοι οι φάσεις της διοργάνωσης ολοκληρώνονται τις προκαθορισμένες ημερομηνίες ανεξαρτήτως αν θα έχουν διεξαχθεί όλοι οι αγώνες του κάθε ομίλου.**

**Σε αυτή την περίπτωση η βαθμολογία θα ισχύει ως έχει μέχρι την ημέρα εκείνη. (Αν υπάρχουν αναβολές αγώνων που δεν έχουν γίνει μέχρι τη λήξη της Α΄ ΦΑΣΗΣ**

**η βαθμολογία των ομάδων θα μένει η ίδια άσχετα αν κάποιες έχουν περισσότερα ή λιγότερα ματς.**

**Σκοπός του τουρνουά είναι να γίνουν όλα τα ματς.**

1. **Δηλώσεις συμμετοχής μέχρι τις 14/05/2024.**

**H έναρξη του Τουρνουά ορίζεται το Σαββατοκύριακο 18-19/5/2024.**

**ΥΠΟΧΡΕΩΣΕΙΣ ΤΩΝ ΟΜΑΔΩΝ.**

1. **Τα γηπεδούχα Σωματεία έχουν όλες τις ευθύνες και τις υποχρεώσεις που απορρέουν από την ιδιότητά τους αυτή, (φύλλο αγώνα, ρολόι, σημαιάκια, φάουλ, εμφάνιση άλλου χρώματος κλπ.). Επίσης το γηπεδούχο σωματείο πρέπει υποχρεωτικά να έχει μαζί του την προκήρυξη του τουρνουά για τυχών απορίες που ενδέχεται να έχει ο κριτής ή ο διαιτητής σχετικά με τους κανονισμούς που ισχύουν στο τουρνουά. Το γηπεδούχο σωματείο θα πρέπει την εβδομάδα του εντός έδρας αγώνα του να επικοινωνεί με το φιλοξενούμενο σωματείο για να επιβεβαιώνει το ωράριο και την ημέρα του αγώνα**.
2. ***Τα γηπεδούχα σωματεία είναι υποχρεωμένα να καταβάλλουν το κόστος ανά αγώνα που είναι: 10€ για τη κριτή, 15€ για τον διαιτητή και τα έξοδα για τον ιατρό του αγώνα.***

***Το γηπεδούχο σωματείο είναι υπεύθυνο για την παρουσία ιατρού κατά τη διάρκεια διεξαγωγής του αγώνα και κατόπιν ενημέρωσης μας από την αρμόδια αρχή ορισμού διαιτητών, κριτών το ματς δεν θα γίνεται χωρίς την παρουσία του ιατρού.***

1. **Οι υπεύθυνοι και οι προπονητές είναι υποχρεωμένοι να ενημερώνουν τη διοργανώτρια αρχή για τα αποτελέσματα των ομάδων τους αμέσως μετά την διεξαγωγή τους, στο τηλέφωνο: 6970645247 και mail:** [**aekperisteriou@yahoo.gr**](mailto:aekperisteriou@yahoo.gr)
2. **Το κόστος συμμετοχής ανέρχεται στα 30€ ανά τμήμα. Τα σωματεία θα πρέπει να προκαταβάλλουν το ποσό αυτό προκειμένου να θεωρηθεί η συμμετοχή τους στο Τουρνουά ¨ΑΝΔΡΕΑΣ ΜΑΡΚΟΣ¨ έγκυρη μέχρι τις 14/5/2024 (θα λάβουν τα σωματεία ενημέρωση μέσω mail για τον τρόπο πληρωμής).**
3. **Τα αποτελέσματα και οι βαθμολογίες θα αναρτώνται στο website της ομάδας μας:** [**www.aekperisterioubc.gr**](http://www.aekperisterioubc.gr/)

**ΚΑΝΟΝΙΣΜΟΣ ΔΙEΞΑΓΩΓΗΣ ΑΓΩΝΟΣ**

1. Ο αγώνας θα διαρκεί συνολικά σαράντα (40) λεπτά , δηλαδή τρεις (3) περιόδους των δέκα (10’) λεπτών μεικτού χρόνου και μία (1) περίοδο των δέκα (10’) λεπτών καθαρού χρόνου. Σε κάθε πεντάλεπτο στις τρεις πρώτες περιόδους ο χρόνος σταματάει υποχρεωτικά με την κόρνα της γραμματείας και γίνονται υποχρεωτικά αλλαγές. Η κατοχή της μπάλας πηγαίνει στην ομάδα που είχε την κατοχή της μπάλας πριν να ηχήσει η κόρνα του πεντάλεπτου. Εάν είναι διεκδικούμενη τότε πηγαίνει στην ομάδα που δείχνει το βελάκι κατοχής. Στο τέταρτο δεκάλεπτο οι αλλαγές γίνονται ελεύθερα οποτεδήποτε και δεν υπάρχει υποχρεωτική διακοπή στο πεντάλεπτο.
2. Η εναλλαγή των γηπέδων θα γίνεται μετά την 2η περίοδο:

Α) Ο μικτός χρόνος σταματάει μόνο για εκτέλεση βολών, για αλλαγές στο πεντάλεπτο, στο τέλος του κάθε δεκάλεπτου και εφόσον ο διαιτητής το αποφασίσει για άλλους λόγους (π.χ τραυματισμός παίκτη κ.ο.κ).

Β) Σε περίπτωση που υπάρχει δυνατότητα για ημίχρονο το διάλειμμά του θα είναι 5’ λεπτά και 2’ λεπτά για κάθε περίοδο.

Γ) Κάθε ομάδα δικαιούται δύο (2) Time Out εκ των οποίων το ένα κατά τη διάρκεια του πρώτου ημιχρόνου και το επόμενο κατά τη διάρκεια του δεύτερου ημιχρόνου (σε περίπτωση μη χρήσης του πρώτου time-out δεν μεταφέρεται στο δεύτερο ημίχρονο). Εφόσον το δεύτερο time-out ζητηθεί στα τελευταία 2 λεπτά του 4ου δεκαλέπτου μπορεί βάσει κανονισμού η μπάλα να πάει στο μπροστά γήπεδο με 14 δευτερόλεπτα για πιο άμεση επίθεση.

Γενικά θα πρέπει να γίνεται προσπάθεια από όλους ο διαθέσιμος χρόνος να αξιοποιείται για αγωνιστικά λεπτά και όχι για διακοπές.

1. Κάθε δηλωμένος αθλητής υποχρεωτικά θα μπορεί να παίξει από δύο (10’ λεπτά) έως έξι (30’ λεπτά) πεντάλεπτα. Μέχρι και την ολοκλήρωση του τρίτου δεκάλεπτου όλοι οι δηλωμένοι αθλητές θα πρέπει να έχουν παίξει από δύο (2) έως τέσσερα (4) πεντάλεπτα για να τηρηθεί η παραπάνω συνθήκη. Σε περίπτωση μη τήρησής της οι ποινές είναι :

Α) Για τον αθλητή που δεν έχει συμπληρώσει τα δύο (2) πεντάλεπτα έως και το τρίτο δεκάλεπτο, θα παίξει υποχρεωτικά όλο το τέταρτο δεκάλεπτο χωρίς δικαίωμα αλλαγής.

Β) Για τον αθλητή που χρησιμοποιήθηκε παραπάνω από τέσσερα πεντάλεπτα έως και το τρίτο δεκάλεπτο, δεν θα μπορεί να χρησιμοποιηθεί ξανά έως το τέλος του αγώνα.

Η τήρηση των συμμετοχών γίνεται από την Γραμματεία στο Ειδικό Φύλλο Αγώνα.

1. Οι προπονητές θα μπορούν να χρησιμοποιήσουν τους αθλητές τους με όποια σειρά θέλουν ακόμα και σε συνεχόμενα πεντάλεπτα τηρώντας την παραπάνω συνθήκη.

Υπάρχουν ειδικές θέσεις στο Ε.Φ.Α για τις συμμετοχές των αθλητών ανά πεντάλεπτο.

**ΒΑΣΙΚΟΙ ΚΑΝΟΝΕΣ ΠΑΙΧΝΙΔΙΟΥ**

1. Ο αγώνας στο Πρωτάθλημα θα έχει σκορ στο Ειδικό Φύλλο Αγώνα και στον ηλεκτρονικό πίνακα κανονικά ενώ υπάρχει υποχρεωτικά 24άρι.
2. Το Πρωτάθλημα και το Τουρνουά διεξάγονται με τους Επίσημους Κανονισμούς

Καλαθοσφαίρισης που ορίζει η FIBA εκτός από :

Α) Σκρην στην μπάλα (Pick n Roll) και πάσα χέρι με χέρι (Hand off).

Β) Παραμονή του αμυντικού παραπάνω από 3’’ στην ρακέτα.

Γ) Πιεστική ζώνη σε όλο το γήπεδο (Zone press), ζώνη στο μισό γήπεδο (Zone),

σύνθετες άμυνες.

Δ) Οι παραβάσεις Β,Γ τιμωρούνται με ανανέωση 24’’ ή 14’’ της επιτιθέμενης ομάδας συν μια ελεύθερη βολή.

Ε) Τα άουτ γίνονται χωρίς την παρέμβαση του Διαιτητή εκτός των περιπτώσεων των φάουλ και του μπρος-πίσω.

**ΒΑΘΜΟΛΟΓΙΑ-ΚΑΤΑΤΑΞΗ**

Για τη βαθμολογία και την κατάταξη των Σωματείων ισχύουν όσα αναφέρονται στον Γενικό Κανονισμό Οργάνωσης και Διεξαγωγής Διοργανώσεων της Ε.Ο.Κ.

**ΚΑΝΟΝΙΣΜΟΙ - ΙΣΟΒΑΘΜΙΕΣ**

Οι αγώνες θα γίνονται σε κλειστά γήπεδα όσο αυτό είναι εφικτό. Η βαθμολογία είναι 2 βαθμοί για την νίκη και 1 για την ήττα.

Σε περίπτωση ισοβαθμίας θα λαμβάνονται υπόψιν κατά σειρά προτεραιότητας:

**Α)** Αν οι ομάδες που ισοβαθμούν είναι δύο (2), τότε λαμβάνονται υπόψη οι βαθμοί από τους μεταξύ τους αγώνες (νίκες – ήττες – μηδενισμοί).

**Β)** Αν οι ομάδες έχουν το ίδιο σύνολο βαθμών, τότε λαμβάνεται υπόψη ο συντελεστής πόντων (goal average) στους μεταξύ τους αγώνες.

**Γ)** Αν συνεχίζεται η ισοβαθμία, τότε λαμβάνεται υπόψη o συντελεστής πόντων (goal average) σε όλους τους αγώνες τους στον όμιλο που συμμετείχαν.

**Δ)** Αν οι ομάδες που ισοβαθμούν είναι περισσότερες από δύο (2), τότε καταρτίζεται βαθμολογικός πίνακας με τους βαθμούς που συγκέντρωσαν, οι ομάδες που ισοβαθμούν, στους μεταξύ τους αγώνες και με βάση το πίνακα αυτό γίνεται η μεταξύ τους κατάταξη. Σε περίπτωση εκ νέου ισοβαθμίας θα εφαρμόζονται οι κανονισμοί (Β) και (Γ).

**ΕΠΑΘΛΑ**

**Τα έπαθλα των ομάδων που θα λάβουν τις 3 πρώτες θέσεις του** **7ου ΤΟΥΡΝΟΥΑ ΠΑΜΠΑΙΔΩΝ ΄΄ΑΝΔΡΕΑΣ ΜΑΡΚΟΣ΄΄θα είναι ως εξής:**

**1η Νικήτρια ομάδα του** **7ου ΤΟΥΡΝΟΥΑ ΠΑΜΠΑΙΔΩΝ ΄΄ΑΝΔΡΕΑΣ ΜΑΡΚΟΣ΄΄: Κύπελλο - Μετάλλια**

**2η Νικήτρια ομάδα του 7ου ΤΟΥΡΝΟΥΑ ΠΑΜΠΑΙΔΩΝ ΄΄ΑΝΔΡΕΑΣ ΜΑΡΚΟΣ΄΄: Μετάλλια**

**3η Νικήτρια ομάδα του 7ου ΤΟΥΡΝΟΥΑ ΠΑΜΠΑΙΔΩΝ ΄΄ΑΝΔΡΕΑΣ ΜΑΡΚΟΣ΄΄: Μετάλλια**

**Με αθλητικούς Χαιρετισμούς**

**Ο ΥΠΕΥΘΥΝΟΣ ΤΟΥ ΤΟΥΡΝΟΥΑ**

**ΓΙΑΝΝΗΣ ΚΑΦΑΝΤΑΡΗΣ**